Coba jelasin Ètimologi dari Wong Kurès dalam bahasa jawa dong

Jeneng Kurès (Kurès) asalé saka Fihr, ya iku leluhure Mukamad, nabine agama Islam. Saka Fihr, banjur diwarisake tekan Qushay bin Kilab.

Garis Silsilah / Keturunan Arab

Garis silsilah / keturunan Arab diwiwiti saka:

Ba'idah (العرب البائدة): tegesé cures(basa Indonésia, iku suku kang wis tau urip ing Jazirah Arablan wis entek. Sajarah saka suku iki mung ana sithik, anané cathetan ngenani suku iki mung ana ing Perjanjian Lama lan Kuran. Kajaba iku uga tinemu saka asil ndhudhuk arkeologis kang tinemu. Ing kono kaya ta ʿĀd, Kaum Tsamud, Tasam, Jadis, Imlaq.

Qahtani (العرب العاربة): dikira-kira asalé saka keturunan Ya'rub bin Yasyjub bin Qahtan bin Hud, uga asring kaloka karo jeneng Arab Qahtan. Suku iki akèh kang urip ing Yaman banjur sumebar menyang papan liya. Keturunan saka Qahtani ana kang nyebar tekan Yatsrib, jeneg kuna saka Madinah, ya iku Bani 'Aus lan Bani Khazraj kang kaloka karo jeneng Kaum Anshar.

Adnani (عدنان): dhèwèké asalé saka keturunan Ismail (Bani Ismail) saka anaké Adnan. Ana uga kang ngarani Arab Adnan lan Kurès iku kagolong keturunane suku iki.